Benedicte Brynildsen

Benedicte Marsine Brynildsen (jaiotzez Martsine Moe; Kopervik, 1857ko martxoaren 10a – 1929ko abuztuaren 17a) norvegiar idazlea izan zen.

 Bizitza 
Martsine Moe ezkontzatik kanpo jaio zen, Oluf Christian Moe urregilearen eta Wilhelmine Sofie Schreuderren alaba. Haurra zela, Gerra Eskolako irakaslea zen Hans Kragek (Frantzian denbora luzez egon ondoren Franskekrag ezizena jaso zuenak) eta haren emazte Benedicte Hundevadt (jaiotzez Moe) aktoreak adoptatu zuten. Adopziozko aitaren abizena jarri zioten, eta Christianian hazi zen, non askotan adopziozko amaren abesbatza emanaldietan parte hartu zuen. Hala ere, gaixotasun baten ondorioz, musika ikasketak utzi zituen. 1878ko maiatzaren 14an, John Brynildsenekin ezkondu zen, Norvegiako Itsas Armadako irakaslearekin.

Benedicte Brynildsenen lehen argitalpena Samvittighet izan zen, Skilling-Magazin aldizkarian 1891ko urtarrilean argitaratua. Urte berean lehen eleberria eman zuen argitara, Naar hjertet taler izenekoa. Pertsonaia nagusia Helga da, familia aberats baten lagun bihurtzen dena.

1894ko Mellem søskende haurrentzako liburua kaleratu zuen, benetako gertaeretan oinaritutakoa. 1898-1900 urteetan, artikulu eta istorio ugari idatzi zituen, gehienbat Urd aldizkarirako.

Denbora batez Norvegiako Emakumeen Osasun Elkartearen Hortengo sukurtsaleko presidentea izan zen, eta tuberkulosiaren arazoaz bereziki arduratu zen.

 Lanak 

 Naar hjertet taler (1891)
 Mellem søskende (1894)
 Skisser og Fortællinger (1901)
 Skisser og Fortællinger (1906)

 Erreferentziak 

 Kanpo estekak 

Kategoria:Norvegiako eleberrigileak
Kategoria:Emakume eleberrigileak
Kategoria:Norvegiako haur literaturako idazleak
Kategoria:Norvegierazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Adoptatuak